27/01/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Publicación das bases da convocatoria do premio Otero Pedrayo 2015, organizado pola Deputación de Lugo

ANUNCIO Segundo o establecido no regulamento do premio Otero Pedrayo cuxa organización, no ano 2015, correspondeulle á Deputación de Lugo, publícanse as bases da mencionada convocatoria O Pleno desta corporación provincial na súa sesión do 24 de novembro de 2015 aprobou o seguinte: A teor do regulamento e correspondendo a Deputación Provincial de Lugo a edición deste ano, convocase o Premio Otero Pedrayo 2015, de acordo coas seguintes bases: Convocatoria e bases do premio “Otero Pedrayo 2015” BASES PREMIO OTERO PEDRAYO 2015 1. CONVOCATORIA.1.1. Convócase o Premio “Otero Pedrayo 2015”, dotado con dezaseis mil euros (16.000,00 €), segundo as disposicións do regulamento correspondente.1.2. Esta convocatoria corresponde ao ano 2015, de acordo co disposto no regulamento, no que se establece o seu ámbito autonómico e o seu carácter anual; convócaa cada ano unha das deputacións provinciais da Coruña, Lugo, Ourense e Pontevedra, por esta mesma orde.1.3. Atendendo ás razóns expostas, a convocatoria e a concesión do premio, na edición de 2015, atribúeselle á Deputación de Lugo, que consignará no seu orzamento de gastos o importe do premio (16.000,00 €) máis os gastos correspondentes á súa organización, e no de ingresos, as sumas que deberán achegar cada unha das demais deputacións de Galicia, cotitulares do premio, cunha contía de 2.000,00 €/cada unha delas, e a Xunta de Galicia, con 8.000,00 €. 2. OBXECTO DO PREMIO.2.1. Perpetuar e honrar a memoria da persoa egrexia no campo das letras e do coñecemento.2.2. Premiar un labor que constituía unha contribución eminente á cultura galega.2.3. Promover os valores propios de Galicia e as obras que leven ao esclarecemento e á mellora da súa cidadanía e institucións 3. CANDIDATOS.3.1. Poderán optar ó premio: – As persoas naturais nacidas ou residentes en Galicia ou con cumprida raizame nela. – Os grupos de traballo radicados en Galicia ou constituídos para promover a cultura galega. – As personalidades ou institucións que se caractericen pola difusión e o mantemento da cultura galega 3.2. A opción ao premio determinarase por unha candidatura, que poderá ser feita por: – Calquera persoa física ou xurídica das sinaladas no apartado 3.1., respecto de si mesmas. – As entidades académicas e culturais galegas respecto dos seus membros. – Calquera dos presidentes das deputacións provinciais de Galicia, a proposta das respectivas comisións de Cultura. – A Xunta de Galicia, oída a Consellería correspondente. – O mesmo xurado, xa constituído 4. TRAMITACIÓN.4.1. A presentación de candidaturas ao premio formularase nun escrito dirixido á Presidencia da Deputación de Lugo, e achegaranse os seguintes documentos: – Recensión biográfica da persoa ou agrupación que aspira ó premio. – Documentos e antecedentes que se consideren de interese para o coñecemento da súa dimensión literaria ou científica. – Cinco exemplares do texto do traballo co que se opta ao premio, presentados a dobre espazo, letra Times New Roman corpo 12, no caso de que a proposta se basee nunha obra ou produción singular concreta. – No caso de agrupacións e institucións, un exemplar do regulamento ou estatutos polos que se rexan e unha relación das tarefas levadas a cabo en relación co obxecto do premio.4.2. A presentación de candidaturas realizarase no prazo de tres meses, a partir do día seguinte ao da publicación desta convocatoria no BOP de Lugo. Esa publicación realizarase tamén nos boletíns oficiais das provincias da Coruña, Ourense e Pontevedra, no DOG e nos diarios de máis difusión da comunidade autónoma.4.3. A presentación do candidato determina a aceptación íntegra das condicións desta convocatoria e das contidas no regulamento do premio.4.4. Unha vez rematado o prazo ao que se refire o apartado 4.2. a Secretaría da Deputación de Lugo expedirá unha certificación das propostas presentadas que, xunto con elas e coa documentación correspondente, pasarán ao xurado do premio, para que todos os membros as coñezan con antelación suficiente á reunión de deliberación.4.5. A cada solicitude ou proposta xuntaránselle cantos documentos se consideren de interese para o mellor coñecemento do candidato.5. XURADO E ACTUACIÓNS.5.1. Para adxudicar este premio constituirase un xurado integrado por: – Presidencia: O Presidente da Xunta de Galicia ou persoa en quen delegue. – Vicepresidencia: a persoa titular da presidencia da deputación que convoca o premio, que este ano lle corresponde á Deputación de Lugo, ou persoa en quen delegue. – Vogais:  Os presidentes das tres Deputacións restantes, ou persoas nas que deleguen.  O presidente da Comisión de Cultura da Deputación que convoca, ou persoa en quen delegue.  O conselleiro do departamento da Xunta de Galicia con responsabilidades en Cultura, ou persoa en quen delegue.  Un representante de cada un dos seguintes organismos: a) Universidade de Santiago de Compostela. b) Universidade de Vigo. c) Universidade da Coruña. d) Real Academia Galega. e) Instituto “Padre Sarmiento” de Estudos Galegos.  Cinco persoas de recoñecida autoridade científica e literaria, designadas pola Xunta de Galicia e de cada unha das deputacións. Procurarase a paridade de xéneros nos membros do xurado. – Secretario, con voz e sen voto, o secretario da Deputación de Lugo.5.2. O xurado constituído emitirá o seu ditame no mes seguinte ao día no que remate o prazo de presentación de candidatos, e a súa actuación suxeitarase ao disposto nos artigos 4.2 a 4.6 do regulamento do premio.5.3. Da actuación do xurado e da adxudicación do premio redactarase unha acta detallada que, asinada polos seus membros e coa totalidade das documentacións presentadas, pasará a coñecemento do Pleno da Deputación convocante na primeira sesión que teña lugar.5.4. A copia da acta e dos demais antecedentes que cumpran para o coñecemento da tramitación do premio remitiránselles ás deputacións de, Lugo, Ourense e Pontevedra.6. ENTREGA DO PREMIO. Realizarase no lugar e na data que determine o presidente da Deputación de Lugo, nun acto solemne e coa asistencia dos membros da Corporación provincial e do xurado, así como de personalidades das artes, letras e ciencias da comunidade autónoma. Xunto co premio, o galardoado recibirá unha copia da acta da reunión do xurado.7. NORMAS SUPLETORIAS. No que non estea previsto expresamente nestas bases, o xurado e a Deputación convocante terán en conta as normas contidas no regulamento do premio e nos xerais do funcionamento da Corporación provincial. Lugo, 15 de decembro de 2015. O Presidente O Secretario Xeral Darío Campos Conde José A. Mourelle Cillero